СТОЛИЧНА ОБЩИНА

Д О К У М Е Н Т А Ц И Я

ЗА УЧАСТИЕ В ОТКРИТА ПРОЦЕДУРА ЗА Възлагане на обществена поръчка с предмет:

Изпълнение на инженеринг – проектиране, строителство и авторски надзор за обект  „Обновяване на зони и подобекти от парк „Дружба“– етап I“

**СОФИЯ, 2019 г.**

**СЪДЪРЖАНИЕ:**

[**РАЗДЕЛ I: ПЪЛНО ОПИСАНИЕ НА ОБЕКТА НА ОБЩЕСТВЕНАТА ПОРЪЧКА** 3](#_Toc4585295)

[**1. ПРЕДМЕТ:** 3](#_Toc4585296)

[**2.** Описание **на обществената поръчка. ТЕХНИЧЕСКИ спецификации:** 4](#_Toc4585297)

[**3. ПРОГНОЗНА СТОЙНОСТ** на обществената поръчка: 6](#_Toc4585298)

[**4. Срок ЗА ИЗПЪЛНЕНИЕ:** 6](#_Toc4585299)

[**5. ОБОСОБЕНИ ПОЗИЦИИ:** 6](#_Toc4585300)

[**6. ВЪЗМОЖНОСТ ЗА ПРЕДСТАВЯНЕ НА ВАРИАНТИ В ОФЕРТИТЕ.** 6](#_Toc4585301)

[**РАЗДЕЛ II. ТЕХНИЧЕСКИ ИЗИСКВАНИЯ** 7](#_Toc4585302)

[**РАЗДЕЛ III. ИЗИСКВАНИЯ И ДОКАЗАТЕЛСТВА ЗА ИКОНОМИЧЕСКОТО И ФИНАНСОВОТО СЪСТОЯНИЕ И технически и професионални способности НА УЧАСТНИЦИТЕ В ОБщЕСТВЕНАТА ПОРЪЧКА** 9](#_Toc4585303)

[**РАЗДЕЛ IV. КРИТЕРИИ ЗА ВЪЗЛАГАНЕ НА ПОРЪЧКАТА** 16](#_Toc4585304)

[**Раздел V. ОБСТОЯТЕЛСТВА, НАЛИЧИЕТО НА КОИТО Е ОСНОВАНИЕ ЗА ОТСТРАНЯВАНЕ НА УЧАСТНИЦИТЕ** 20](#_Toc4585305)

[**РАЗДЕЛ V1. ОБЩИ ИЗИСКВАНИЯ КЪМ УЧАСТНИЦИТЕ** 21](#_Toc4585306)

[**РАЗДЕЛ V.2. Съдържание на офертите и изисквания** 22](#_Toc4585307)

[**Раздел VI. УКАЗАНИЯ КЪМ ЗАИНТЕРЕСОВАНИТЕ ЛИЦА И УЧАСТНИЦИТЕ В ПРОЦЕДУРАТА** 24](#_Toc4585308)

[**VII. Гаранция за изпълнение на договора – условия, размер и начин на плащане** 25](#_Toc4585309)

[**РАЗДЕЛ VIII. ДРУГИ УКАЗАНИЯ** 26](#_Toc4585310)

# **РАЗДЕЛ I: ПЪЛНО ОПИСАНИЕ НА ОБЕКТА НА ОБЩЕСТВЕНАТА ПОРЪЧКА**

**Настоящата обществена поръчка се открива на основание чл. 73, ал.1 във връзка с чл.18, ал.1, т.1 от ЗОП – открита процедура по ЗОП.**

# **1. ПРЕДМЕТ:**

Обектът, предмет на поръчката е парк „Дружба“ с езерото - разположен в район „Искър“, в кв.54, парцел I, жк „Дружба 1“ – район „Искър“ . Територията на парка, включително и езерото, обхваща площ около 15 ха. Ограничен е от ул. „Кръстю Пастухов“, ул. Искърско шосе, ул. “Канала“ (покрит напоителен канал) и ул. Тирана.

**1.1.**ПРАВНО ОСНОВАНИЕ ЗА ОТКРИВАНЕ НА ПРОЦЕДУРАТА:

 Възложител на настоящата поръчка e заместник**-**кмета на Столична община, Направление „Зелена система, екология и земеползване“ Йоана Христова, Възложител съгласно Заповед СОА18-РД09-1409/06.12.2018 г. на Кмета на Столична община. Възложителят взема решение за откриване на процедура за възлагане на обществена поръчка, с което одобрява обявлението за обществена поръчка и документацията за участие в процедурата. Процедурата се открива на основание чл. 18, ал. 1, т. 1, при условията на чл. 74 от ЗОП. За нерегламентираните в настоящите указания и документацията за участие условия по провеждането на процедурата, се прилагат разпоредбите на Закона за обществените поръчки и ППЗОП, както и приложимите национални и международни нормативни актове, съобразно с предмета на поръчката.

**1.2. МОТИВИ ЗА ИЗБОР НА ПРОЦЕДУРА ПО ВЪЗЛАГАНЕ НА ПОРЪЧКАТА**

Провеждането на предвидената в ЗОП открита процедура гарантира в най-голяма степен публичността на възлагане изпълнението на поръчката, респективно прозрачност при разходването на финансовите средства.

С цел да се осигури максимална публичност и да се постигнат и най-добрите за Възложителя условия, настоящата обществена поръчка се възлага именно чрез посочения вид процедура. Посредством тази процедура се цели и защитаване на обществения интерес, като се насърчи конкуренцията и се създадат равни условия и прозрачност при провеждането й.

## **2.** Описание **на обществената поръчка:**

Поръчката обхваща няколко зони с подобекти, с оглед поетапно изпълнение възстановяване на парка.

Целите на поръчката са:

* обновяване на детските площадки и привеждането им в съответствие с Наредба №1 от 12 януари 2009 г. за условията и реда за устройството и безопасността на площадките за игра;
* изграждането на зона за спорт и фитнес;
* изграждане на площадка за разходка и игра на кучета;
* оформянето на пространството към понтона, като център за провеждане на районни събития.
* осигуряване на достъпна среда до основни, ключови обекти в парка и частично възстановяване на асфалтовата настилка на местата, на които е много амортизирана;

В изпълнение на предмета на поръчката следва да се извърши:

1. Изготвяне на инвестиционни проекти за обекта, съгласно Наредба № 4 от 21.05.2001 г. за обхвата и съдържанието на инвестиционните проекти, ЗУТ и подзаконовите нормативни актове по прилагането му:

 Проектиране във фаза „Технически проект“ на следните подобекти:

* + - * Детски площадки за игра разположена в западната част на парка към бул.“Кръстьо Пастухов – ориентировъчна обща площ за ситуиране на площадките 1 800 кв.м.
* Площадка за деца от 0-3 г. –“ с приблизителна игрална площ - 300 кв.м. и не по-малко от 7 бр. съоръжения.
* Площадка за деца от 3 -12 г. –“ с приблизителна игрална площ - 400 кв.м. и не по-малко от 7 бр. съоръжения.
	+ - * Площадка за спорт и фитнес на открито в източна част на парка, до църква „Св. преп. Наум Охридски“ – с приблизителна площ 500 кв.м и не по-малко от 6 бр. спортни съоръжения.
			* Площадка за разходка и игра на кучета в североизточната част на парка на приблизителна площ 800 кв.м. и не по-малко от 8 бр. съоръжения.
			* Център за провеждане на масови прояви и районни събития към понтона – оформяне на пространство с приблизителна обща площ 1200 кв.м. - разполагане на амфитеатрални места за посетителите и площадка до 200кв.м. Моделиране на терена с амфитеатрално разположени по него - места за сядане на обща площ около 600 кв.м. и прилежаща, свързваща алейна мрежа. Изграждане на парково осветление в тази част.

 Проектите да съдържат части: „Геодезия и вертикална планировка“, „Архитектура“ „Паркоустройство и благоустройство“, „Конструкции“, „План за безопасност и здраве“, „План за управление на строителните отпадъци“, „Електро“ и „Пожарна безопасност“. Проектите да дават възможност за поетапно изпълнение – по части и териториално.

**Необходимо е да бъде изпълнен инженеринг, включващ 3 основни дейности:**

1. **Изработване на Технически проект и дейности представляващи условие, следствие или допълнение към него:**

Изготвяне и съгласуване с експлоатационните дружества и администрации Технически проект, съгласно изискванията на Възложителя и действащите нормативни документи.

Отстраняване за сметка на изпълнителя недостатъци в проекта, установени в хода на оценка на съответствието на проекта със съществените изисквания към строежите и технически контрол по част „Конструктивна” съгласно ЗУТ, включително и по време на СМР.

Поемане на отговорност за качеството на проекта по време на изпълнение на СМР.

1. **Дейности по изпълнението на Авторски надзор по време на СМР:**

Извършване контрол и консултации на строителната площадка относно съответствие на СМР с оригиналния инвестиционен проект; Провеждане на срещи и заседания, свързани с реализацията на обекта и комисии за съставяне на протоколи за етапното приемане на СМР;

Извършване на допустими от закона промени в проекта, чрез отразяване в екзекутивните чертежи, при възникнала по време на строителството необходимост.

1. **Дейности, които са свързани със СМР на строежа:**

Изпълнение на СМР съгл. изготвения от Изпълнителя и утвърден от Възложителя Технически проект за строежа, в съответствие с Обяснителната записка, Графика за изпълнение на строежа, предписанията и заповедите в Заповедната книга.

Доставяне и влагане в строителството на съответстващи на проекта и техните спецификации строителни продукти. Произведени и/или доставени строителни детайли/елементи вложени в строежа. Съставяне на строителни книжа и изготвяне на екзекутивна документация.

Отстраняване на недостатъци, установени при предаването на строежа и приемането му от Възложителя /ако е приложимо/. Участие в процедурата по въвеждане на строежа в експлоатация. Гаранционно поддържане на строежа, включващо отстраняване на проявени дефекти през мин. гаранционни срокове за изпълнените СМР и съоръжения на обекта.

## **3. ПРОГНОЗНА СТОЙНОСТ** на обществената поръчка:

Прогнозната стойност на поръчката е до 1 000 000 (един милион) лв. без ДДС или

1 200 000 (един милион и двеста хиляди) лв. с ДДС.

**Дейностите по настоящата обществена поръчка, ще бъдат реализирани след осигуряване на финансиране.**

## **4. Срок ЗА ИЗПЪЛНЕНИЕ:**

Срокът за изпълнение на договора е съгласно предложението на участниците, като не може да надвишава следното:

**4.1.** Срок за проектиране до 30 календарни дни, считано от датата на регистрационния индекс на договора.

**4.2.** Срок за изпълнение на СМР е до 180 календарни дни от датата на подписване на акт за откриване на строителна площадка.

## **5. ОБОСОБЕНИ ПОЗИЦИИ:**

##

Настоящата обществена поръчка не включва обособени позиции. Дейностите, включени в обхвата на поръчката се отнасят за един обект и са взаимосвързани помежду си. Разделянето на обществената поръчка на две обособени позиции – проектиране и строителство е нецелесъобразно и би довело до затруднения за Възложителя. Провеждането на подобен вид поръчки с идентичен предмет е изрично предвидено в Закона за обществените поръчки като възможност за съвместяването и на проектирането и на строителството в една процедура. Разделянето на процедурата на обособени позиции ще доведе до различно начало на изпълнението на двете поръчки по двете обособени позиции, а оттам и до разминаване и необсновано отлагане на изпълнението на сторителството. Дейностите, предмет на поръчката са взаимно свързани по своята същност и в обем, позволяващ изпълнението им от един изпълнител. Дейностите по строителството и съответно техническото предложение за изпълнението им са в пряка зависимост от проектирането и предвидените при изготвянето на техническия проект решения. При възлагане на обществената поръчка на един Изпълнител за изготвяне на проект и изпълнение на строителството, проектното предложение което ще изпълни проектантския екип на Изпълнителя, ще бъде максимално съобразено с техническия му капацитет и ресурс необходим за изпълнението на поръчката в съответствие с изискванията на възложителя, което ще допринесе и до повишаване на качеството и завършването в срок на строителството. В настоящия случай, за възложителя не само не са налице предпоставки, налагащи разделянето на поръчката на обособени позиции, а противното би затруднило както възлагането, така и извършването на текущ и последващ контрол при изпълнението на договора в последствие, и е технически и икономически неоправдано. Неразделянето на обществената поръчка на обособени позиции не води до необосновано ограничаване на участието в нея, като същото няма да доведе до нарушаване на принципите на равнопоставеност и недопускане на дискриминация, свободна конкуренция, пропорционалност, публичност и прозрачност.

## **6. ВЪЗМОЖНОСТ ЗА ПРЕДСТАВЯНЕ НА ВАРИАНТИ В ОФЕРТИТЕ.**

Няма възможност за представяне на варианти в офертите.

# **РАЗДЕЛ II. ТЕХНИЧЕСКИ ИЗИСКВАНИЯ И СПЕЦИФИКАЦИИ**

1. Всеки участник задължително извършва оглед на място, запознава се с обекта и всички условия, които биха повлияли на предложението.

2. Участниците представят описание и/или фотографски снимки на съоръженията и парковата мебел, които предлагат да се ползват при изпълнение на обекта (изискват се с цел визуализиране на предложението на участника).

3. Участниците представят сертификати, издадени от акредитирани лица за управление на качеството, удостоверяващи съответствието на материалите със съответните спецификации или стандарти.

4. В техническото задание, на участниците е предоставена информация- примерни (ориентировъчни) количествени параметри за формиране на обща стойност на обекта.

5. Участниците оферират отделно стойност за проектиране, стойност за авторски надзор, стойност за изпълнение и обща стойност за обекта.

6. Цената за проектиране не може да бъде повече от 5 % от цената за строителство.

7. Общата цена за авторски надзор не може да бъде повече от 10% от цената за проектиране.

8. Участниците оферират срок за изпълнение на проектите – не повече от 30 календарни дни и срок за изпълнение на СМР – не повече от 180 календарни дни. Общо срокът за проектиране и изпълнение не трябва да надвишава 210 календарни дни.

9. Подобектите може да се изпълняват поетапно и/или едновременно.

10. Изпълнителят следва да предаде проекта в оферирания срок на Възложителя, за одобрение и съгласуване. След отстраняване на евентуални пропуски и забележки, Изпълнителят подготвя подробни количествено-стойностни сметки за всички видове работи, които ще се изпълняват по време на строителството с оферираните ценообразуващи елементи.

11. В единичните цени на видовете СМР от количествено-стойностните сметки да се включат всички видове операции, които технологично са необходими за извършване на конкретен вид СМР до окончателното му завършване.

12. В случай, че в единичната цена не са включени цени за съпътстващи операции, необходими за извършване на дадения вид СМР, няма да се допуска разплащането като допълнителен вид СМР и същите ще се извършват за сметка на Изпълнителя.

13. Изпълнителят задължително да включи в предложените единични цени всички разходи за временно строителство, утежнени условия, транспорт на строителни отпадъци, в т.ч. почистване на строителния обект и строителната площадка, товарене и разтоварване на отпадъците, строителна механизация, подемници, стопански инвентар, временни огради и др., като и разходи за такси при изпълнение. Тези разходи няма да се заплащат отделно от Възложителя.

14. Гаранционните срокове да съответстват на посочените в Наредба №2 от 31.ЮЛИ.2003г. за въвеждане в експлоатация на строежите в Република България и минимални гаранционни срокове за изпълнени строителни и монтажни работи, съоръжения и строителни обекти.

15. Изпълнителят представя линеен график за извършване на строителството по видове СМР и подобекти, технологичен срок за изпълнение и технологична последователност на отделните видове работи.

**16. Материалите, влагани при изпълнение на работата да отговарят на изискванията по БДС. Материалите да се представят предварително на Възложителя за одобрение**.

**17.** **ТЕХНИЧЕСКОТО ЗАДАНИЕ за Изпълнение на инженеринг – проектиране, строителство и авторски надзор за обект  „Обновяване на зони и подобекти от парк „Дружба“– етап I“ е неразделна част от настоящата документация.**

**РАЗДЕЛ III. ИЗИСКВАНИЯ И ДОКАЗАТЕЛСТВА ЗА ИКОНОМИЧЕСКОТО И ФИНАНСОВОТО СЪСТОЯНИЕ И технически и професионални способности НА УЧАСТНИЦИТЕ В ОБщЕСТВЕНАТА ПОРЪЧКА. ИЗИСКВАНЕ ЗА ГОДНОСТ /ПРАВОСПОСОБНОСТ/ ЗА УПРАЖНЯВАНЕ НА ПРОФЕСИОНАЛНА ДЕЙНОСТ**

# **III.1. Икономическо и финансово състояние И ДОКАЗАТЕЛСТВА:**

**1. всеки участник трябва да има:**

- валидна застраховка „Професионална отговорност в проектирането“ или еквивалент;

- валидна застраховка „Професионална отговорност в строителството“ или еквивалент,

съгласно чл.5, ал.1, т.3 и чл.5, ал.2, т.3, във връзка с чл.8 от Наредбата за условията и реда за задължително застраховане в проектирането и строителството или еквивалент.

**1.1. ДОКАЗВАНЕ:**

Участникът декларира в Единния европейски документ за обществени поръчки (ЕЕДОП) информация за обстоятелствата по отношение на валидна застраховка „Професионална отговорност“ като лице, изпълняващо:

- проектантска дейност;

- строителна дейност.

Като доказателство за изпълнение на изискването всеки участник представя:

- копие на валидна застраховка „Професионална отговорност в проектирането“ или еквивалент;

- копие на валидна застраховка „Професионална отговорност в строителството“ или еквивалент.

**2.** Всеки участник трябва да има реализиран минимален общ оборот, за последните 3 (три) приключили финансови години, в зависимост от датата, на която участникът е създаден или е започнал дейността си, в размер не по-малък от 1 000 000 (един милион) лв.

**2.1.** **ДОКАЗВАНЕ:**

Участникът декларира в Част IV, Раздел Б на Единния европейски документ за обществени поръчки (ЕЕДОП) информация за обстоятелствата за общия оборот.

**Документи за доказване на икономическо и финансово състояние:**

**Доказване на съответствието** с изискването става с представянето на един или няколко от следните документи:

1. Удостоверения от банки;

2. Годишните финансови отчети или техни съставни части, когато публикуването им се изисква съгласно законодателството на държавата, в която участникът е установен;

3. Справка за общия оборот;

Информацията по т. 2 и 3 обхваща последните три приключили финансови години. Информацията може да обхваща и по-кратък период в зависимост от датата, на която участникът е създаден или е започнал дейността си.

4. Когато по основателна причина участник не е в състояние да представи поисканите от възложителя документи, той може да докаже своето икономическо и финансово състояние с помощта на всеки друг документ, който възложителят приеме за подходящ.

# **III.2. технически и професионални способности и доказателства:**

**1.** Всеки участник трябва да има опит в изпълнение проектиране: През последните 3 години, считано от датата на подаване на офертата да е изпълнил дейности с предмет и обем, идентични или сходни с тази на поръчката.

\*Под дейност, сходна с предмета на поръчката се счита изработване на инвестиционен проект фаза „технически“ и/или „работен“ по смисъла на ЗУТ и Наредба №4/21.05.2001 г. за ремонт, реконструкция или изграждане на паркове или градини с площ над 4 декара, вкл. детски, спортни и/или фитнес площадки и упражняване на авторски надзор по време на строителството.

Допуска се участник да докаже съответствие с изискването на възложителя с повече от един обект.

**1.1. ДОКАЗВАНЕ:**

Участникът декларира в Единния европейски документ за обществени поръчки (ЕЕДОП) информация за обстоятелствата по отношение на услугите, които са идентични или сходни с предмета на поръчката, изпълнени през последните три години, считано от датата на подаване офертата, с посочване на стойностите, датите и получателите. Посочва се информацията, необходима да се установи съответствие с изискванията на възложителя.

Като доказателство за поставеното изискване участникът предоставя списък на услугите, които са идентични или сходни с предмета на услугата, с посочване на стойностите, датите и получателите, заедно с документи, които доказват извършената услуга.

**2.** Всеки участник трябва да има опит в изпълнение на строителството. През последните 5 години считано от датата на подаване на офертата да е изпълнил дейности с предмет и обем, идентични или сходни с тази на  поръчката.

\* Под дейност, идентична или сходна с предмета на поръчката следва да се разбират СМР за ремонт, реконструкция или изграждане на паркове или градини с площ над 4 декара, вкл. детски, спортни и/или фитнес площадки попадащи минимум в обхвата на строеж от IV група–IIІ категория или от по-висока категория строежи от същата група.

Допуска се участник да докаже съответствие с изискването на възложителя с повече от един обект.

**2.1. ДОКАЗВАНЕ:**

Участникът декларира в Единния европейски документ за обществени поръчки (ЕЕДОП) информация за обстоятелствата по отношение на строителството изпълнено през последните пет години, считано от датата на подаване на офертата, което е идентично или сходно с предмета на поръчката. Посочва се информацията, необходима да се установи съответствие с изискванията на възложителя.

Като доказателство за поставеното изискване участникът предоставя списък на строителството, идентично или сходно с предмета на поръчката, придружен с удостоверения за добро изпълнение, които съдържат стойността, датата, на която е приключило изпълнението, мястото вида и обема, както и дали е изпълнено в съответствие с нормативните изисквания, съгласно чл. 64, ал.1, т.1 от ЗОП.

**3.** Участникът трябва да разполага с персонал и ръководен състав с определена професионална компетентност за изпълнение на поръчката, както следва:

**3.1. За изпълнение на проектирането:** Участникът трябва да разполага с екип от проектанти с пълна проектантска правоспособност (а за участниците – чуждестранни лица, еквивалентен документ съгласно законодателството на държавата, в която са установени, при условията на чл.230, ал.5 от ЗУТ) за всяка отделна част от приложеното задание както следва:

* Част „Паркоустройство и благоустройство“ - 1 проектант;
* Част „Архитектура“ - 1 проектант
* Част „Геодезия“ - 1 проектант;
* Част „Конструктивна“ - 1 проектант;
* Част „ПБЗ“ - 1 проектант;
* Част „Пътни работи“ - 1 проектант;
* Част „Електро“ – 1 проектант;
* Част „ПУСО“ – 1 проектант

**3.2. За изпълнение на строителството:**

* **Технически ръководител**: технически правоспособно лице съгл. чл.163а, ал.4 от ЗУТ или за чуждестранни лица – еквивалентно, съгласно законодателството на държавата, в която са установени. Пет години професионален опит като технически ръководител.

**И екип от технически лица:**

* Ландшафтен архитект или еквивалент;
* Архитект или еквивалент;
* Инженер – геодезист: магистър по „Геодезия” или еквивалент;
* Инженер „Пътно строителство”: инженер със степен магистър със специалност „Транспортно строителство”, профил „Пътно строителство” или еквивалент;
* Строителен инженер–конструктор или еквивалент;
* Електро инженер или еквивалент.

**3.3. ДОКАЗВАНЕ:** Участникът декларира в Единния европейски документ за обществени поръчки (ЕЕДОП) информация относно персонала, който ще изпълнява поръчката. Посочва информацията, необходима да се установи съответствието с изискванията на Възложителя.

**Документи за доказване на посоченото изискване**:

Като доказателство за поставеното изискване участникът предоставя списък на персонала, който ще изпълнява поръчката и/или членовете на ръководния състав, които ще отговарят за изпълнението, както и документи, които доказват професионална компетентност на лицата.

## **III.3. изисквания за годността (правоспособността) за упражняване на професионална дейност;**

**1.** Всеки участник трябва да е вписан в Централния професионален регистър на строителя за ІV група – трета категория, а за чуждестранни лица- в аналогични регистри съгласно законодателството на държавата членка, в която са установени.

**1.1. ДОКАЗВАНЕ:** Участникът декларира в Единния европейски документ за обществени поръчки (ЕЕДОП) информация за обстоятелствата по отношение на вписването си в ЦПРС или аналогичен регистър. За доказване на професионалната годност (правоспособността) за упражняване на професионална дейност участникът декларира в Единния европейски документ за обществени поръчки (ЕЕДОП) информация за обстоятелствата, съобразно националните база данни, в която се съдържат декларираните обстоятелства, или компетентните органи, които съгласно законодателството на държавата, в която участникът е установен са длъжни да предоставят информацията.

Документът, с който се доказва изискването е копие на Удостоверение за вписване в ЦПРС за изпълнение на строежи от съответната група и категория строеж. В случай, че участникът е чуждестранно лице той може да представи валиден еквивалентен документ или декларация или удостоверение, издадени от компетентен орган на държава - членка на Европейския съюз, или на друга държава - страна по Споразумението за Европейското икономическо пространство, доказващи вписването на участника в съответен регистър на тази държава, в случай, че възложителят се възползва от визираната в чл. 67, ал. 5 от ЗОП възможност. Преди сключване на договор за обществена поръчка и в съответствие с чл. 112, ал. 1, т.4 от ЗОП, чуждестранното лице следва да извърши регистрация и да представи документ за вписване в ЦПРС.

***Забележка:*** В случай на участие на обединение, което не е юридическо лице спазването на изискването се доказва от тези членове на обединението, които съобразно разпределението на участието на лицата при изпълнение на дейностите, предвидено в договора за създаване на обединението са ангажирани с изпълнението на строителството.

Когато участникът предвижда участие на подизпълнители изискването се доказва за тези подизпълнители, които съобразно вида и дела от поръчката, които са им възложени, ще изпълняват строителство.

*ЗАБЕЛЕЖКА:*

Съгласно чл. 67, ал. 1 от ЗОП при подаване на оферта участникът декларира съответствие с критериите за подбор и липса на основания за отстраняване чрез представяне на ЕЕДОП. Документите, чрез които се доказва информацията, посочена в ЕЕДОП, могат да бъдат изисквани допълнително при условията на чл. 67, ал. 5 от ЗОП.

Съгласно чл. 112, ал. 1, т.2 от ЗОП при подписване на договора за обществена поръчка, определеният изпълнител предоставя документи, удостоверяващи липсата на основанията за отстраняване от процедурата, както и съответствието с поставените критерии за подбор, включително за подизпълнителите и третите лица, ако има такива.

**III.IV. Използване на капацитета на трети лица И ПОДИЗПЪЛНИТЕЛИ.**

**4. Трети лица**

4.1. Участниците могат да се позоват на капацитета на трети лица, независимо от правната връзка между тях, по отношение на критериите, свързани с икономическото и финансовото състояние и техническите и професионалните способности.

4.2. По отношение на критериите, свързани с професионална компетентност, и опит за изпълнение на поръчката, участниците могат да се позоват на капацитета на трети лица само ако лицата, с чиито образование, квалификация или опит се доказва изпълнение на изискванията на възложителя, ще участват в изпълнението на частта от поръчката, за която е необходим този капацитет.

4.3. Когато участникът се позовава на капацитета на трети лица, той трябва да може да докаже, че ще разполага с техните ресурси, като представи документи за поетите от третите лица задължения.

4.4.Третите лица трябва да отговарят на съответните критерии за подбор, за доказването на които участникът се позовава на техния капацитет и за тях да не са налице основанията за отстраняване от процедурата.

4.5. Възложителят изисква участника да замени посоченото от него трето лице, ако то не отговаря на някое от условията по т.4.4 поради промяна в обстоятелства преди сключване на договора за обществена поръчка.

4.6. Когато участник в процедурата е обединение от физически и/или юридически лица, той може да докаже изпълнението на критериите за подбор с капацитета на трети лица при спазване на условията по т.4.2 – 4.4.

4.7. Използването капацитета на трети лица за доказване на съответствието с критериите за подбор и на подизпълнители при изпълнението на поръчката са регламентирани в чл. 65 и чл. 66 от ЗОП.

**5. Подизпълнители:**

5.1 Участниците посочват в ЕЕДОП подизпълнителите и дела от поръчката, който ще им възложат, ако възнамеряват да използват такива. В този случай те трябва да представят доказателство за поетите от подизпълнителите задължения.

5.2. Подизпълнителите трябва да отговарят на съответните критерии за подбор съобразно вида и дела от поръчката, който ще изпълняват, и за тях да не са налице основания за отстраняване от процедурата.

5.3. Когато частта от поръчката, която се изпълнява от подизпълнител, може да бъде предадена като отделен обект на изпълнителя или на възложителя, възложителят заплаща възнаграждение за тази част на подизпълнителя.

5.4. Разплащанията по 5.3. се осъществяват въз основа на искане, отправено от подизпълнителя до възложителя чрез изпълнителя, който е длъжен да го предостави на възложителя в 15-дневен срок от получаването му.

5.5. Към искането по т. 5.4. изпълнителят предоставя становище, от което да е видно дали оспорва плащанията или част от тях като недължими.

5.6. Възложителят има право да откаже плащане по т.5.3, когато искането за плащане е оспорено, до момента на отстраняване на причината за отказа.

5.7. Правилата относно директните разплащания с подизпълнители са посочени в настоящата документация за обществената поръчка и в проекта на договор за възлагане на поръчката.

5.8. Независимо от възможността за използване на подизпълнители отговорността за изпълнение на договора за обществена поръчка е на изпълнителя.

5.9. След сключване на договора и най-късно преди започване на изпълнението му, изпълнителят уведомява възложителя за името, данните за контакт и представителите на подизпълнителите, посочени в офертата. Изпълнителят уведомява възложителя за всякакви промени в предоставената информация в хода на изпълнението на поръчката.

5.10. Замяна или включване на подизпълнител по време на изпълнение на договор за обществена поръчка се допуска при необходимост, ако са изпълнени едновременно следните условия.

- за новия подизпълнител не са налице основанията за отстраняване в процедурата;

- новият подизпълнител отговаря на критериите за подбор, по отношение на дела и вида на дейностите, които ще изпълнява;

5.11. При замяна или включване на подизпълнител изпълнителят представя на възложителя всички документи, които доказват изпълнението на условията по т.5.10. заедно с копие на договора за подизпълнение в тридневен срок от тяхното сключване.

5.12. Подизпълнителите нямат право да превъзлагат една или повече от дейностите, които са включени в предмета на договора за подизпълнение.

5.13. Не е нарушение на забраната по т. 5.12 доставката на стоки, материали или оборудване, необходими за изпълнението на обществената поръчка, когато такава доставка не включва монтаж, както и сключването на договори за услуги, които не са част от договора за обществената поръчка, съответно от договора за подизпълнение.

6. Лице, което участва в обединение или е дало съгласие и фигурира като подизпълнител в офертата на друг участник, не може да представя самостоятелна оферта. В процедура за възлагане на обществена поръчка едно физическо или юридическо лице може да участва само в едно обединение.

# **РАЗДЕЛ IV. КРИТЕРИИ ЗА ВЪЗЛАГАНЕ НА ПОРЪЧКАТА**

Обществената поръчка се възлага въз основа на „**икономически най-изгодната оферта“**.

Икономически най-изгодната оферта се определя въз основа на критерий за възлагане **„оптимално съотношение качество/цена“** съгласно чл. 70, ал. 2, т. 3 от ЗОП.

|  |  |
| --- | --- |
| **Показатели** | **Тежест**  |
| Оценка по финансов показател „предлагана цена” А  | - до 80 т. |
| Оценка по показател „ срок за изпълнение” Б | - до 20 т. |

**I. Оценка по финансов показател „предлагана цена” А** **- до 80 т.**

**А=А1+А2+А3**

където

**А1** – брой точки получени от участника по подпоказателя 1. Цена за проектиране

***(Цената за проектиране не може да бъде повече от 5% от цената за строителство)***

**А2** – брой точки получени от участника по подпоказателя 2. Цена за строителство

**А3** – брой точки получени от участника по подпоказателя 3. Цена за авторски надзор- обща

***(Общата цена за авторски надзор не може да бъде повече от 10% от цената за проектиране)***

**А1 - Цена за проектиране - максимален брой точки 10**

Оценката по този показател се определя по следната формула:

**А 1**= Най-ниската цена Х 10

 Съответната цена

**А2** – **Цена за строителство - максимален брой точки 65**

 Оценяват се:

1. Ценообразуващите елементи с 5 т. ;
2. Общата цена за изпълнение на строителството с 60 т.

Участникът оферира ценообразуващи елементи с които ще изготви цените си за изпълнение на СМР по количествените сметки към проекта. Ценообразуващите елементи трябва да са цяло число различно от 0.

**Ценообразуващите елементи (Ц) се оценяват с общ максимален брой точки – 5 т.**

Часова ставка (Ц1) – 1 т.

Допълнителни разходи върху труд (Ц2) – 1 т.

Допълнителни разходи върху механизация (Ц3) – 1 т.

Доставно-складови разходи (Ц4) – 1 т.

Печалба (Ц5) – 1 т.

Участникът, чиято стойност на ценообразуващ елемент е най-ниска се оценява с максимални точки, съгласно гореизложеното. Оценките на участниците се определят по формулите:

**Часова ставка:**

Най-ниска стойност

Съответна стойност

Ц1 = Х 1 т.

**Допълнителни разходи върху труд:**

Ц2 = Най-ниска стойност Х 1 т.

 Съответна стойност

**Допълнителни разходи върху механизация:**

Ц3 = Най-ниска стойност Х 1 т.

 Съответна стойност

**Доставно-складови разходи:**

Ц4 = Най-ниска стойност Х 1 т.

 Съответна стойност

**Печалба:**

 Ц5 = Най-ниска стойност Х 1 т.

 Съответна стойност

 Ц= Ц1+ Ц2+ Ц3+ Ц4 +Ц5

 **Общата цена на строителството (С) се оценява с 60 т.**

Участникът оферира обща цена за изпълнение на СМР по описанието и ориентировъчните количества в Техническото задание.

Оценката по този показател се определя по следната формула:

С = Най-ниска цена Х 60 т.

 Съответна цена

**А3** – **Обща цена за авторски надзор - максимален брой точки 5**

Оценката по този показател се определя по следната формула:

**А3 =** Най-ниска цена Х 5 т

 Съответна цена

**II. Оценка по показатели „срок за изпълнение“ (Б) - до 20 т.**

**Б = Б1+Б2**

където

**Б1**– брой точки получени от участника по подпоказателя 1: Срок за проектиране

До 30 календарни дни

**Б2** – брой точки получени от участника по подпоказателя 2: Срок за изпълнение на строителството – До 180 календарни дни

**Б1 – Срок за проектиране - максимален брой точки 10**

Оценката по този показател се определя по следната формула:

 **Б1** = Най-кратък срок Х 10 т

 Съответен срок

**Б2 – Срок за** **изпълнение на строителството - максимален брой точки 10**

 **Б1** = Най-кратък срок Х 10 т

 Съответен срок

**III. Комплексна оценка:**

**Формулата, по която се изчислява Комплексната оценка (КО) за всеки участник, е:**

**КО = А+ Б**

Максималната възможна комплексна оценка е 100 т. Участникът, чиято оферта е получила най-висока комплексна оценка, се класира на първо място, а останалите следват в низходящ ред, съгласно съответната им комплексна оценка.

**Раздел V. ОБСТОЯТЕЛСТВА, НАЛИЧИЕТО НА КОИТО Е ОСНОВАНИЕ ЗА ОТСТРАНЯВАНЕ НА УЧАСТНИЦИТЕ**

1. За участниците в процедурата следва да не са на лице основанията по чл. 54, ал. 1, т. 1, т. 2, т. 3, т. 4, т. 5, т. 6 и т. 7 от ЗОП и чл. 55, ал. 1, т. 1 и т. 4 от ЗОП.

2. За участниците не трябва да важат забраните, посочени в чл. 3, т. 8 от Закона за икономическите и финансовите отношения с дружествата, регистрирани в юрисдикции с преференциален данъчен режим, контролираните от тях лица и техните действителни собственици.

3. За участникът не следва да са лице основания чл.69 от Закона за противодействие на корупцията и за отнемане на незаконно придобитото имущество (ЗПКОНПИ).

*Липсата на обстоятелства, свързани с националните основания за отстраняване се декларира в ЕЕДОП в полето „Прилагат ли се специфичните национални основания за изключване“. Отговор „не“ се отнася за всички обстоятелства. При отговор „да“ лицето трябва да посочи конкретното обстоятелство, както и евентуално предприетите мерки за надеждност.*

Национални основания за отстраняване са:

- осъждания за престъпления по чл. 194 – 208, чл. 213а – 217, чл. 219 – 252 и чл. 254а – 255а и чл. 256 - 260 НК (чл. 54, ал. 1, т. 1 от ЗОП);

- нарушения по чл. 61, ал. 1, чл. 62, ал. 1 или 3, чл. 63, ал. 1 или 2, чл. 228, ал. 3 от Кодекса на труда (чл. 54, ал. 1, т. 6 от ЗОП);

- нарушения по чл. 13, ал. 1 от Закона за трудовата миграция и трудовата мобилност в сила от 23.05.2018 г. (чл. 54, ал. 1, т. 6 от ЗОП);

- наличие на свързаност по смисъла на пар. 2, т. 45 от ДР на ЗОП между кандидати/ участници в конкретна процедура (чл. 107, т. 4 от ЗОП);

- наличие на обстоятелство по чл. 3, т. 8 от Закона за икономическите и финансовите отношения с дружествата, регистрирани в юрисдикции с преференциален данъчен режим, контролираните от тях лица и техните действителни собственици;

- обстоятелства по чл. 69 от Закона за противодействие на корупцията и за отнемане на незаконно придобитото имущество“.

## **РАЗДЕЛ V1. ОБЩИ ИЗИСКВАНИЯ КЪМ УЧАСТНИЦИТЕ**

1. В процедурата за възлагане на обществена поръчка могат да участват български или чуждестранни физически или юридически лица или техни обединения, както и всяко друго образувание, което има право да изпълнява дейностите, предмет на поръчката, съгласно законодателството на държавата, в която е установено.

2. Възложителят не поставя каквито и да е изисквания относно правната форма под която Обединението ще участва в процедурата за възлагане на поръчката.

3. Когато Участникът е обединение, което не юридическо лице се представя копие от документ за създаване на обединението (учредителния акт, споразумение и/или друг приложим документ), както и следната информация във връзка с конкретната обществена поръчка.

* + - правата и задълженията на участниците в обединението;
		- дейностите, които ще изпълнява всеки член на обединението;
		- уговаряне на солидарна отговорност, когато такава не е предвидена съгласно приложимото законодателство.

4.Когато участникът е обединение, което не е юридическо лице, следва да бъде определен и посочен партньор/и, който/които да представлява обединението за целите на настоящата обществена поръчка.

5.В случай, че обединението е регистрирано по БУЛСТАТ, преди датата на подаване на офертата за настоящата обществена поръчка се посочва БУЛСТАТ и/или друга идентифицираща информация в съответствие със законодателството на държавата, в която участникът е установен, както и адрес, включително електронен, за кореспонденция при провеждането на процедурата. В случай, че не е регистрирано и при възлагане изпълнението на дейностите, предмет на настоящата обществена поръчка, Участникът следва да извърши данъчна регистрация и регистрацията по БУЛСТАТ или еквивалентни документи съгласно законодателството на държавата, в която обединението е установено, след уведомяването му за извършеното класиране и преди подписване на Договора за възлагане на настоящата обществена поръчка.

6. Свързани лица по смисъла на §2,т.45 от доп. разпоредби на ЗОП не могат да бъдат самостоятелни участници в една и съща процедура.

7. Основанията по чл.54, ал.1, т.1, т.2 и т. 7 от ЗОП се отнасят за:

а/ лицата, които представляват участника и за членовете на неговите управителни и надзорни органи съгласно регистъра, в който е вписан участникът, ако има такъв, или документите, удостоверяващи правосубектността му. Когато в състава на тези органи участва юридическо лице, основанията се отнасят за физическите лица, които го представляват съгласно регистъра, в който е вписано юридическото лице, ако има такъв, или документите, удостоверяващи правосубектността му (чл.54, ал.2 от ЗОП).

б) когато участникът, или юридическо лице в състава на негов контролен или управителен орган се представлява от физическо лице по пълномощие, основанията по чл. 54, ал. 1, т. 1, 2 и 7 от ЗОП се отнасят и за това физическо лице (чл.54, ал.3 от ЗОП).

\*Забележка: Когато лицата по чл.54, ал.2 и 3 от ЗОП са повече от едно и за тях няма различие по отношение на обстоятелствата по чл.54, ал.1, т.1, 2 и 7 от ЗОП, ЕЕДОП може да се подпише само от едно от тези лица, в случай че подписващият разполага с информация за достоверността на декларираните обстоятелства по отношение на останалите задължени лица.

## **РАЗДЕЛ V.2. Съдържание на офертите и изисквания**

**1. Офертата включва:**

**1.1.** опис на представените документи;

**1.2**. техническо предложение, съдържащо: предложение за изпълнение на поръчката, в съответствие с техническото задание и изискванията на възложителя изготвено по образец, при съблюдаване на изискванията на Техническото задание, изискванията към офертата и условията за изпълнение на поръчката, представено в оригинал. Предложението съдържа декларация че при изготвянето й са спазени задълженията, свързани с данъци и осигуровки, опазване на околната среда, закрила на заетостта и условията на труд.

***Забележка:*** *Документите по т.1.2 следва да бъдат обособени в отделна папка.*

**1.3.** Единен европейски документ за обществени поръчки (ЕЕДОП). Когато участникът е обединение, което не е юридическо лице се представя ЕЕДОП за всеки от участниците в обединението. При необходимост от деклариране на обстоятелства, относими към обединението, ЕЕДОП се подава и за обединението. Когато участникът е посочил, че ще използва капацитета на трети лица за доказване на съответствието с критериите за подбор или че ще използва подизпълнители, за всяко от тези лица се представя отделен ЕЕДОП.

Когато документи, свързани с участие в обществени поръчки, се подават от лице, което представлява участника по пълномощие, в ЕЕДОП се посочва информация относно обхвата на представителната му власт.

В изпълнение на чл. 67, ал. 4 от Закона за обществените поръчки, считано от 01.04.2018 г. Единният европейски документ за обществени поръчки /ЕЕДОП/ се предоставя в електронен вид по образец, утвърден с акт на Европейската комисия. Участниците задължително предоставят ЕЕДОП в електронен вид, като той трябва да бъде цифрово подписан и приложен на подходящ оптичен носител към пакета документи за участие в процедурата. Форматът, в който се предоставя документът не следва да позволява редактиране на неговото съдържание.

***\*Забележка: Към документацията е представен ЕЕДОП в “.doc” формат. След попълване на ЕЕДОП, файлът следва да се конвертира в нередактируем формат и трябва да бъде подписан с квалифициран електронен подпис на лицето/лицата по чл. 40 от ППЗОП.***

**1.4.** Документи за доказване на предприетите мерки за надеждност, когато е приложимо.

**1.5.** Когато Участникът е обединение, което не юридическо лице се представя копие от документ за създаване на обединението (учредителния акт, споразумение и/или друг приложим документ), както и следната информация във връзка с конкретната обществена поръчка; правата и задълженията на участниците в обединението; дейностите, които ще изпълнява всеки член на обединението; уговаряне на солидарна отговорност, когато такава не е предвидена съгласно приложимото законодателство. В документа за създаване на обединение се определя партньор, който да представлява обединението за целите на обществената поръчка.

**1.6.** Ценово предложение по образец.

При несъответствие между цената, изписана с цифри и тази, изписана с думи, ще се взема предвид изписаната с думи.

***\*Забележка: При подготовка на своите оферти и попълване на ЕЕДОП участниците следва да се придържат към изискванията, поставени в ЗОП, Документацията за участие, обявлението за обществената поръчка, а при необходимост могат да следват инструкциите за попълване на стандартния образец, приети от Европейската комисия и Регламент за изпълнение (ЕС) 2016/7 на Комисията от 5 януари 2016 година за установяване на стандартния образец за единния европейски документ за обществени поръчки, достъпни на електронен адрес:*** [***http://eur-lex.europa.eu/legal-content/BG/TXT/?uri=CELEX%3A32016R0007***](http://eur-lex.europa.eu/legal-content/BG/TXT/?uri=CELEX%3A32016R0007)

**1.7.** **С подаването на оферти се счита, че участниците се съгласяват с всички условия на възложителя, в т.ч. с определения от него срок на валидност на офертите и с проекта на договор.**

**1.8. При сключване на договор участникът задължително представя ДЕКЛАРАЦИЯ по чл. 42, ал. 2, т. 2 от ЗМИП и ДЕКЛАРАЦИЯ по чл. 59, ал. 1, т. 3 и по чл. 66, ал. 2 от Закона за мерките срещу изпирането на пари (ЗМИП)**

**Раздел VI. УКАЗАНИЯ КЪМ ЗАИНТЕРЕСОВАНИТЕ ЛИЦА И УЧАСТНИЦИТЕ В ПРОЦЕДУРАТА**

1. Документите, свързани с участието в процедурата, се представят от участника или от **упълномощен** от него представител лично или чрез пощенска или друга куриерска услуга с препоръчана пратка с обратна разписка, на адрес гр. София, ул. „Московска“ №33.

2. Документите, свързани с участието в процедурата, се представят от участника в запечатана непрозрачна опаковка, върху която се посочва: наименованието на участника, включително участниците в обединението, когато е приложимо; адрес за кореспонденция, телефон и по възможност факс и електронен адрес; наименованието на поръчката.

3. Опаковката включва опис на представените документи, самите документи, оптичен **носител с цифрово подписан ЕЕДОП**, както и отделен запечатан непрозрачен плик с надпис **"Предлагани ценови параметри"**, който съдържа ценовото предложение на участника.

4. Документите се представят на български език или в превод, в оригинал или заверено копие с текст „Вярно с оригинала“, подпис и печат на представляващия участника.

5. Не се приемат оферти, които са представени след изтичане на крайния срок за получаване или в незапечатана или скъсана опаковка.

6. Когато към момента на изтичане на крайния срок за получаване на оферти пред мястото, определено за тяхното подаване, все още има чакащи лица, те се включват в списък, който се подписва от представител на възложителя и от присъстващите лица. Заявленията за участие или офертите на лицата от списъка се завеждат в регистъра, като не се допуска приемане на заявления за участие или оферти от лица, които не са включени в списъка. Получените заявления за участие или офертите се предават на председателя на комисията за което се съставя протокол с данните. Протоколът се подписва от предаващото лице и от председателя на комисията.

# **VII. Гаранция за изпълнение на договора – условия, размер и начин на плащане. ГАРАНЦИЯ ЗА АВАНСОВО ПЛАЩАНЕ**

**1.1.** **ГАРАНЦИЯ ЗА ИЗПЪЛНЕНИЕ:** Гаранцията за изпълнение на договора е в размер на 5% (пет процента) от стойността на договора за обществена поръчка.

**1.2.** Гаранцията се предоставя в една от следните форми:

**1.2.1.** парична сума;

**1.2.2.** банкова гаранция;

**1.2.3.** застраховка, която обезпечава изпълнението чрез покритие на отговорността на изпълнителя.

**1.3.** Гаранцията по т.1.2.1 и т. 1.2.2 може да се предостави от името на изпълнителя за сметка на трето лице - гарант.

**1.4.** Участникът, определен за изпълнител, избира сам формата на гаранцията за изпълнение.

**1.5.** Когато избраният изпълнител е обединение, което не е юридическо лице, всеки от съдружниците в него може да е наредител по банковата гаранция, съответно вносител на сумата по гаранцията или титуляр на застраховката.

**1.6.** Условията за задържане и освобождаване на гаранцията за изпълнение са указани в Договора за изпълнение на обществената поръчка между Възложителя и Изпълнителя.

**1.7.** При представяне на гаранцията във вид на платежно нареждане паричната сума се внася по сметката на Възложителя (Столична община):

Банка: Общинска банка, клон "Врабча"

IBAN: BG 72 SOMB 9130 33 33008301

BIC: SOMBBGSF

**1.8.** Когато участникът избере гаранцията за изпълнение да бъде банкова гаранция, тогава това трябва да бъде безусловна, неотменима и изискуема при първо писмено поискване, в което Възложителят заяви, че изпълнителят не е изпълнил задължение по договора за възлагане на обществената поръчка. Срок на валидност на банковата гаранция - най-малко 30/тридесет/ дни след изтичане срока на договора, съобразно изискванията в проекта на Договор за възлагане на обществената поръчка.

**1.9**. Когато участникът, определен за изпълнител, избере да представи гаранция за изпълнение под формата на застраховка, която обезпечава изпълнението чрез покритие на отговорността на изпълнителя по договора, то застраховката следва да отговаря на следните изисквания:

- застраховката трябва да бъде сключена за конкретния договор и в полза на Столична община;

- застрахователната премия трябва да е платима еднократно;

- със срок на валидност най-малко 30 дни след изтичане срока на договора, съобразно изискванията в проекта на Договор за възлагане на обществената поръчка.

Застраховката задължително се представя за одобрение на възложителя преди сключването й.

**1.10.** Възложителят ще освободи гаранцията за изпълнение, без да дължи лихви за периода, през който средствата законно са престояли при него.

**2. Гаранция за авансово плащане** е в размер на 100% от стойността на аванса. Тя се представя от избрания изпълнител при искането за авансово плащане за изпълнение на СМР. Гаранцията за авансово плащане се освобождава след извършване на първо междинно плащане с приспаднат целия аванс.

**РАЗДЕЛ VIII. ДРУГИ УКАЗАНИЯ**

**1.** За въпроси, свързани с провеждането на процедурата и подготовката на офертите от участниците, които не са разгледани в документацията, се прилагат разпоредбите на Закона за обществените поръчки и други относими нормативни актове.

**2.** Възложителят предоставя неограничен, пълен, безплатен и пряк достъп чрез електронни средства до документацията за обществената поръчка.

**3.** Участниците могат да получат необходимата информация, свързана със закрила на заетостта, включително минимална цена на труда и условията на труд от следните институции:

***- Относно задълженията, свързани с данъци и осигуровки:***

*Национална агенция по приходите:*

*Информационен телефон на НАП - 0700 18 700; интернет адрес: www.nap.bg*

***- Относно задълженията, опазване на околната среда:***

*Министерство на околната среда и водите*

*Информационен център на МОСВ:*

*работи за посетители всеки работен ден от 14 до 17 ч.*

*1000 София, ул. "У. Гладстон" № 67*

*Телефон: 02/ 940 6331*

*Интернет адрес: http://www3.moew.government.bg/*

***- Относно задълженията, закрила на заетостта и условията на труд:***

*Министерство на труда и социалната политика:*

*Интернет адрес: http://www.mlsp.government.bg*

*София 1051, ул. Триадица №2*

*Телефон: 02/ 8119 443*

**РАЗДЕЛ ix. образци на документи**

***ОБРАЗЕЦ***

**ПРЕДЛОЖЕНИЕ ЗА ИЗПЪЛНЕНИЕ НА ПОРЪЧКАТА**

**ЗА УЧАСТИЕ В ОТКРИТА ПРОЦЕДУРА ЗА ВЪЗЛАГАНЕ НА ОБЩЕСТВЕНА ПОРЪЧКА С ПРЕДМЕТ**

Изпълнение на инженеринг – проектиране, строителство и авторски надзор за обект „Обновяване на зони и подобекти от парк „Дружба“– етап I“

от………………………………………………………………………………………………

*/изписва се името на участника/*

ЕИК ………………………………….........................................................….................................

адрес по регистрация ………………………………………………………..………....................

**УВАЖАЕМИ ДАМИ И ГОСПОДА,**

След като проучихме документацията за обществена поръчка, на Вашето внимание предоставяме нашето техническо предложение за изпълнение на обществената поръчка с предмет: Изпълнение на инженеринг – проектиране, строителство и авторски надзор за обект „Обновяване на зони и подобекти от парк „Дружба“– етап I“.

**1.** Декларираме, че ще изпълним обществената поръчка, съгласно изискването на Възложителя от документацията за участие и техническото задание.

**2.** Декларираме, че при изготвяне на офертата са спазени задълженията, свързани с данъци и осигуровки, опазване на околната среда, закрила на заетостта и условията на труд.

**3.** Предлагаме следните срокове за изпълнение на поръчката:

**3.1.** Срок за проектиране е …………………(не повече от 30 календарни дни), считано от датата на уведомяване за осигуряване на финансиране.

**3.2.** Срок за изпълнение на СМР е ........................... (не повече от 180 календарни дни), считано от датата на подписване на акт за откриване на строителна площадка.

**4.** Предлагаме **следните гаранционни** **срокове** за изпълнените строително-монтажни дейности ………………………………………… /в години/.

***Забележка: Предложението за гаранционни срокове трябва да бъде в съответствие с Наредба №2 от 31.ЮЛИ.2003г. за въвеждане в експлоатация на строежите в Република България и минимални гаранционни срокове за изпълнени строителни и монтажни работи, съоръжения и строителни обекти.***

**5.** Представяме линеен график за извършване на строителството по видове СМР и подобекти, технологичен срок за изпълнение и технологична последователност на отделните видове работи.

**6.** Декларираме, че материалите, влагани при изпълнение на работата ще отговарят на изискванията по БДС. Материалите ще се представят предварително на Възложителя за одобрение.

**7.** Декларираме, че сме извършили оглед на място, запознали сме се с обекта и с всички условия, които биха повлияли на предложението.

**8.** Прилагаме …………………..(описание и/или фотографски снимки) на съоръженията и парковата мебел, които предлагаме да се ползват при изпълнение на обекта.

**9.** Прилагаме сертификати, издадени от акредитирани лица за управление на качеството, удостоверяващи съответствието на материалите със съответните спецификации или стандарти.

Приложения: съгласно текста

Дата: ...................... ПОДПИС и ПЕЧАТ: ................................

\_\_\_\_\_\_\_\_\_\_\_\_\_\_\_\_\_

 */име и фамилия/*

....................................................................

 /длъжност на представляващия участника/

***ОБРАЗЕЦ***

...................................................................................................................................................

*( наименование на участника )*

**ЦЕНОВО ПРЕДЛОЖЕНИЕ**

**ЗА УЧАСТИЕ В ОТКРИТА ПРОЦЕДУРА ЗА ВЪЗЛАГАНЕ НА ОБЩЕСТВЕНА ПОРЪЧКА С ПРЕДМЕТ**

Изпълнение на инженеринг – проектиране, строителство и авторски надзор за обект „Обновяване на зони и подобекти от парк „Дружба“– етап I“

от………………………………………………………………………………………………

*/изписва се името на участника/*

ЕИК ………………………………….........................................................….................................

адрес по регистрация ………………………………………………………..………....................

**УВАЖАЕМИ ДАМИ И ГОСПОДА,**

След като проучихме документацията за обществена поръчка, на Вашето внимание предоставяме нашето ценово предложение за участие в обявената от Вас процедура за възлагане на обществената поръчка:

**I. ЦЕНА ЗА ИЗПЪЛНЕНИЕ:**

***1.Проектиране:***

|  |  |  |
| --- | --- | --- |
| **1** | **Цена за изпълнение на проектиране без ДДС** | **……………………………….****/….словом/ лева** |
| **2** | **Цена за изпълнение на проектиране с ДДС** | **……………………………….****/….словом/ лева** |

*Забележка: Цената за проектиране не може да бъде повече от 5 % от цената за строителство.*

***2. Строителство:***

|  |  |  |
| --- | --- | --- |
| **3** | **Цена за изпълнение на СМР без ДДС** | **……………………………….****/….словом/ лева**  |
| **4** | **Цена за изпълнение на СМР с ДДС**  | **……………………………….****/….словом/ лева** |

***3. Авторски надзор:***

|  |  |  |
| --- | --- | --- |
| **5** | **Цена за изпълнение на авторски надзор лв. без ДДС** | **……………………………….****/….словом/ лева**  |
| **6** | **Цена за изпълнение на авторски надзор лв. с ДДС**  | **……………………………….****/….словом/ лева** |

*Забележка: Общата цена за авторски надзор не може да бъде повече от 10% от цената за проектиране.*

***обща цена за изпълнение на поръчката, в това число проектиране, строителство и авторски надзор:***

 ***………………..(словом) БЕЗ ДДС или ………………..(словом) с ДДС***

***3. Часова ставка за изпълнение на авторски надзор по всички части:***

* Част “Геодезия и ВП” ………………………/………….словом/  **лв/час без ДДС**
* Част “Конструктивна” ………………………/………….словом/  **лв/час без ДДС**
* Част ”Архитектура” ………………………/………….словом/  **лв/час без ДДС**
* Част “Паркоустройство, благоустройство и елементи на дизайн”: ………………………/………….словом/  **лв/час без ДДС**
* Част „Електро“ ………………………/………….словом/  **лв/час без ДДС**
* част „ПБЗ“ ………………………/………….словом/  **лв/час без ДДС**
* част „ПУСО“ ………………………/………….словом/  **лв/час без ДДС**
* част „ПБ“ ………………………/………….словом/  **лв/час без ДДС**

***4. Елементи на ценообразуване:***

- часова ставка …........ лв./час

- допълнителни разходи върху труда .................... %

- допълнителни разходи върху механизацията .................... %

- доставно-складови разходи .................... %

- печалба .................... %

**5.** Цената за изпълнение на договора е окончателна и не подлежи на увеличение, като посочената цена включва всички разходи по изпълнение на пълния обект на поръчката.

**6.** Плащането на Цената за изпълнение на договора се извършва при условията на договора за възлагане на обществена поръчка.

**7.** При условие, че бъдем избрани за Изпълнител на обществената поръчка, ние сме съгласни да представим гаранция за изпълнение на задълженията по договора в размер на **5%** от приетата договорна стойност без ДДС.

**Забележка:** *В единичните цени на видовете СМР от количествено-стойностните сметки да се включат всички видове операции, които технологично са необходими за извършване на конкретен вид СМР до окончателното му завършване.*

*В случай, че в единичната цена не са включени цени за съпътстващи операции, необходими за извършване на дадения вид СМР, няма да се допуска разплащането като допълнителен вид СМР и същите ще се извършват за сметка на Изпълнителя.*

*Изпълнителят задължително да включи в предложените единични цени всички разходи за временно строителство, утежнени условия, транспорт на строителни отпадъци, в т.ч. почистване на строителния обект и строителната площадка, товарене и разтоварване на отпадъците, строителна механизация, подемници, стопански инвентар, временни огради и др., като и разходи за такси при изпълнение. Тези разходи няма да се заплащат отделно от Възложителя.*

**Приложения**: Примерни, обобщени количествено-стойностни сметки по подобекти и Рекапитулация на хартиен и електронен носител.

|  |  |
| --- | --- |
| Дата | ............................/ ............................/ .................................................................................. |
| Име и фамилия | .......................................................................................................................................... |
| Подпис (и печат)  | ........................................................................................................................................... |

***ОБРАЗЕЦ***

***ПРОЕКТ НА ДОГОВОР***

Днес, ...…....................… 2019г., в гр. София, между:

**СТОЛИЧНА ОБЩИНА**, **ЕИК по БУЛСТАТ 000696327,** с адрес: гр. София, ул. „Московска” № 33, представлявана от **Йоана Владимирова Христова, заместник-кмет на Столична община, упълномощена със заповед СОА18-РД09-1409/06.12.2018 г. на Кмета на Столична община,** наричана за краткост **ВЪЗЛОЖИТЕЛ**, от една страна

и от друга страна **......................., ЕИК ..................**, представлявано от ....................**,** със седалище и адрес на управление ......................................... тел: ............ факс: ....................**,** наричан за краткост **ИЗПЪЛНИТЕЛ,**

на основание чл. 112, ал.1 и ал.6 и при условията на чл.18, ал.1, т.1 от ЗОП и в изпълнение на Решение № .................................. на Заместник-кмета на Столична община /Процедурата е открита с Решение № ......................., Вписана в РОП под № ............................... и в ОВ на ЕС по №........../ се сключи настоящия договор за следното:

**І. ПРЕДМЕТ НА ДОГОВОРА**

**Чл.1.** **ВЪЗЛОЖИТЕЛЯТ** възлага, а **ИЗПЪЛНИТЕЛЯТ** приема да изпълни срещу заплащане на възнаграждение инженеринг – проектиране, строителство и авторски надзор за обект „Обновяване на зони и подобекти от парк „Дружба“– етап I“, в съответствие с Техническото задание, Техническото и ценовото предложение на **ИЗПЪЛНИТЕЛЯ**, неразделна част от настоящия договор.

**ІІ. ЦЕНИ И НАЧИН НА ПЛАЩАНИЯ:**

**Чл.2. (1) Общата цена за изпълнение на предмета на поръчката е ……………….. /….словом/ лв. без ДДС или …………... /….словом/ лева с ДДС, в това число:**

**(2)** Цената за изготвяне на технически проект е .............................. лв. без ДДС или ……………… /….словом/ лева с ДДС;

**(3)** Цената за изпълнение на строително – монтажни работи /СМР/ е ………………………... без ДДС или ……………… /….словом/ лева с ДДС;

**(4)** Цената за упражняване на авторски надзор е ………………………... без ДДС или ……………… /….словом/ лева с ДДС;

**Чл.3.** Разплащането на договорената дейност по чл. 1 се извършва както следва:

**(1) ВЪЗЛОЖИТЕЛЯТ** заплаща на **ИЗПЪЛНИТЕЛЯ** цената на договорените проектни работи по **чл.2, ал.2** в 30-дневен срок от получаване на влязло в сила разрешение за строеж и фактура.

**(2)ВЪЗЛОЖИТЕЛЯТ** превежда на **ИЗПЪЛНИТЕЛЯ** аванс до 20% в размер на ............................................. (словом ……) от стойността на договорената сума по **чл. 2, ал.3** с ДДС или ………………………/…………………………………/ лева в срок до 30 /тридесет/ календарни дни, след откриване на строителна площадка и представяне на фактура, придружена с гаранция в размер на аванса. Гаранцията за авансово плащане се освобождава след извършване на първо междинно плащане с приспаднат целия аванс.

**(3)** Разплащането на извършените СМР се извършва по единични цени – формирани от елементите на ценообразуване, съгласно предложението на **ИЗПЪЛНИТЕЛЯ**, след представяне на надлежно съставени и подписани: анализни цени, протокол за установяване на действително извършени СМР (протокол Образец 19), протоколи за приемане на изпълнените СМР**,** сметка образец 22 и фактура, в 30 /тридесет/ дневен срок.

 **(4) ВЪЗЛОЖИТЕЛЯТ** заплаща на **ИЗПЪЛНИТЕЛЯ** междинни плащания, при условията на чл.3 ал.3, до 70% от сумата по чл.2.

* Първото междинно плащане се извършва при достигане на изпълнен обем от дейности, равняващи се на над 20% от стойността на СМР, като се приспада преведения аванс.

**(5)** Възложителят заплаща на Изпълнителя 20% от стойността по чл.2, ал.3, след подписване на Констативен акт за установяване годността за приемане на строежа.

**(6)** Окончателното плащане се извършват при условията на чл.3, ал. 3. в 30 (тридесет) дневен срок след получаване на Разрешение за ползване на строежа.

**Чл.4.** За действително извършени и подлежащи на разплащане се считат само тези видове работи, които са отразени в акт за извършени СМР.

**Чл.5.** Непредвидените, надвишените и/или допълнително възникнали видове СМР са за сметка на **ИЗПЪЛНИТЕЛЯ** и не подлежат на заплащане.

**Чл.6. ВЪЗЛОЖИТЕЛЯТ** извършва разплащането за часовете на действително извършения авторски надзор, в едно с окончателното плащане по чл. 3, ал.5, в срок от 30 /тридесет/ календарни дни, след представяне от **ИЗПЪЛНИТЕЛЯ** на надлежно съставен и подписан протокол за вложените часове авторски надзор и предоставяне на фактура.. Общата стойност на извършеният надзор не може да надвишава предложената от участника цена за изпълнение на дейността, от ценовото предложение на участника. При изчерпване на средствата за авторски надзор по чл.2, ал.4, ИЗПЪЛНИТЕЛЯТ се задължава да продължи да извършва дейността до приключване на строителството, без допълнително заплащане.

**Чл.7. (1)** Плащането се осъществява по банков път от бюджета на Столична община по следната Банкова сметка на **ИЗПЪЛНИТЕЛЯ:**

Обслужваща банка:

BIC:...............................................

IBAN: ..............

**(2)** В случай на промяна в банковата сметка, **ИЗПЪЛНИТЕЛЯ** длъжен в 3/три/ дневен срок да уведоми **ВЪЗЛОЖИТЕЛЯ.** Ако определения срок не е получено уведомление за промяната, то плащането се счита за надлежно извършено.

**(3)** Когато **ИЗПЪЛНИТЕЛЯТ** е сключил договор/договори за подизпълнение и частта от поръчката, която се изпълнява от **ПОДИЗПЪЛНИТЕЛ,** може да бъде предадена като отделен обект на **ИЗПЪЛНИТЕЛЯ** или на **ВЪЗЛОЖИТЕЛЯ**, **ВЪЗЛОЖИТЕЛЯТ** заплаща възнаграждение за тази част на **ПОДИЗПЪЛНИТЕЛЯ.** \*

(**4**) Разплащанията по ал. 3 се осъществяват въз основа на искане, отправено от **ПОДИЗПЪЛНИТЕЛЯ** до **ВЪЗЛОЖИТЕЛЯ** чрез **ИЗПЪЛНИТЕЛЯ**, който е длъжен да го предостави на възложителя в 15-дневен срок от получаването му.\*

**(5**) Към искането по ал. 4, **ИЗПЪЛНИТЕЛЯТ** предоставя становище, от което да е видно дали оспорва плащанията или част от тях като недължими. \*

**(6)** **ВЪЗЛОЖИТЕЛЯТ** има право да откаже плащане по ал. 3 когато искането за плащане е оспорено, до момента на отстраняване на причината за отказа.\*

**ІІІ. СРОК НА ДОГОВОРА:**

**Чл.8. (1)** Договорът се счита за сключен от датата на регистрационния индекс в деловодната система на Столична община и е със срок на действие до изпълнение на всички поети от страните задължения.

**Чл.9. (1) Срокът за** изготвяне на технически проект е ***………………………… /словом/ календарни дни,*** считано от датата на получаване на уведомление за наличие на финансиране и се счита за приключен на дата на входиране на проектната документация с придружително писмо в деловодната система на Столична община.

**(2) Срокът** за изпълнение на строително – монтажни работи /СМР/ е *…………………………/****словом/ календарни дни,***считано от датата на подписване на Протокол обр. №2 за откриване на строителна площадка и определяне на строителна линия и ниво, съгласно Наредба №3/ 31.07.2003 год. за съставяне на актове и протоколи по време на строителството и приключва с подписване на Констативен акт за установяване годността за приемане на строежа.

**(3)**  Изпълнението на строително - монтажните работи, предмет на настоящия договор е съгласно предложения от **ИЗПЪЛНИТЕЛЯ** линеен график за изпълнение на дейностите, неразделна част от Техническото предложение.

**ІV. ПРАВА И ЗАДЪЛЖЕНИЯ НА СТРАНИТЕ:**

**Чл. 10. ВЪЗЛОЖИТЕЛЯ е длъжен**:

1. Да осигури необходимите средства за финансиране на обекта.
2. Да върне с приемателно - предавателен протокол инвестиционния проект на **ИЗПЪЛНИТЕЛЯ**, при условие че проектът не е изпълнен, съгласно изискванията на Възложителя, действащата нормативна уредба и има забележки към него.
3. Да осигури **КОНСУЛТАНТ по чл. 166 от ЗУТ** за откриване на строителната площадка и извършване на СМР.
4. Да извършва разплащане в сроковете и при условията на настоящият договор.
5. Да участва със свои представители по време на цялото изпълнение на СМР и при приемане на обекта.
6. Да уведомява **ИЗПЪЛНИТЕЛЯ** писмено в 5 (пет) дневен срок, след установяване на появили се в гаранционния срок дефекти.

**Чл.11. ВЪЗЛОЖИТЕЛЯТ и КОНСУЛТАНТЪТ по чл. 166 от ЗУТ** имат право да проверяват изпълнението на този договор по всяко време, относно качеството на видовете работи, вложените материали и спазване правилата за безопасна работа по начин, незатрудняващ работата на **ИЗПЪЛНИТЕЛЯ.**

**Чл.12. ВЪЗЛОЖИТЕЛЯТ и КОНСУЛТАНТЪТ по чл. 166 от ЗУТ** имат право при констатиране на некачествено извършени работи, влагане на некачествени или нестандартни материали, да спират извършването на СМР до отстраняване на нарушението. Подмяната на същите и отстраняването на нарушенията са за сметка на **ИЗПЪЛНИТЕЛЯ.**

**Чл.13. ВЪЗЛОЖИТЕЛЯТ** не носи отговорност за действия или бездействия на **ИЗПЪЛНИТЕЛЯ**, в резултат на които възникнат:

1. Смърт или злополука, на което и да било физическо лице;
2. Загуба или нанесена вреда на каквото и да било имущество

**Чл.14. ИЗПЪЛНИТЕЛЯТ** се задължава:

**1.** Да извърши проектирането, в това число да изготви подробни КСС по всички части;

**2.** Да предаде изготвения технически проект на **ВЪЗЛОЖИТЕЛЯ**, чрез входирането му в деловодството на Столична община.

 **3.** Да изпълни възложената задача качествено и в договорения срок по чл.9, ал.1 и чл. 9, ал.2, като организира, координира и извърши цялостния процес на проектиране и строителство в съответствие с:

1. поетите ангажименти, съгласно предложението с приложенията към него, неразделна част от договора;
2. действащата нормативна уредба в Република България.

**4.** Да коригира техническия проект в срок от 5 /пет/ работни дни, считано от датата на връщането му с приемно-предавателен протокол, при условие че проектът не е изпълнен, съгласно изискванията на Възложителя, действащата нормативна уредба и има забележки към него. След отстраняване на забележките да го предаде, чрез входиране в деловодната система на Столична община.

**5.** Да влага при изпълнението качествени материали, отговарящи на изискванията на Наредба №РД-02-20-1/05.02.2015г. за условията и реда за влагане на строителните продукти в строежите на Република България, за които да представя при поискване от **ВЪЗЛОЖИТЕЛЯ** и **КОНСУЛТАНТА по чл. 166 от ЗУТ** необходимите сертификати и фактури за придобиването им.

**6.** При изпълнение предмета на договора **ИЗПЪЛНИТЕЛЯТ** се задължава да използва лицата, посочени в Списък на инженерно-техническия състав от правоспособни лица, ангажиран за изпълнението на обществената поръчка, неразделна част от настоящия договор.

**7.** Промяната на експерти от екипа на **ИЗПЪЛНИТЕЛЯ** се допуска само след предварително писмено съгласие на **ВЪЗЛОЖИТЕЛЯ** и при наличие на обективни причини за това (прекратяване на трудово правоотношение, придобиване на трайна нетрудоспособност, смърт и др.). Предложеният нов експерт трябва да притежава еквивалентни образование, квалификация и опит.

**8.** Да предоставя на **ВЪЗЛОЖИТЕЛЯ** и **КОНСУЛТАНТА по чл. 166 от ЗУТ** възможност да извършват контрол по изпълнението на работите на обекта.

**9**. Да изпълнява всички нареждания и заповеди по изпълнението на СМР, дадени от **ВЪЗЛОЖИТЕЛЯ** и **КОНСУЛТАНТА по чл. 166 от ЗУТ.**

**10.** Да извършва за своя сметка всички работи по отстраняването на виновно допуснати грешки, недостатъци и др., констатирани от **ВЪЗЛОЖИТЕЛЯ** на обекта и **КОНСУЛТАНТА по чл. 166 от ЗУТ**.

**11.** Да уведомява **КОНСУЛТАНТА по чл. 166 от ЗУТ** за извършени СМР, които подлежат на закриване и чието качество и количество не могат да бъдат установени по-късно. След съставяне на акт за установяване на всички видове СМР, подлежащи на закриване, удостоверяващ, че са постигнати изискванията на проекта (обр. № 12), **КОНСУЛТАНТЪТ по чл. 166 от ЗУТ** ще даде писмено разрешение за закриването им.

**12**. Да уведомява **КОНСУЛТАНТА по чл. 166 от ЗУТ, и ВЪЗЛОЖИТЕЛЯ** за възникването на непредвидени обективни обстоятелства, свързани с процеса на изграждане на обекта на договора, както и при необходимост от промени в одобрения инвестиционен проект.

**13**. Да не изпълнява СМР извън договорените, в противен случай ще бъдат за негова сметка.

**14.** След изпълнението на договора да предаде на **ВЪЗЛОЖИТЕЛЯ** всички проекти, материали и документи, които са придобити, съставени или изготвени от него във връзка с дейностите в изпълнение на договора. **ИЗПЪЛНИТЕЛЯТ** съхранява копия от тези документи и материали, но няма право да ги използва без изричното писмено съгласие на **ВЪЗЛОЖИТЕЛЯ.**

**15.** Да съставя, оформя и представя необходимите документи за разплащане, отчитащи извършените СМР (количествени сметки, акт за извършени СМР и фактури).

**16**. При влагането на материали и елементи, предмет на архитектурното решение (настилки, цветови решения, осветителни тела, решетки, капаци и др.) **ИЗПЪЛНИТЕЛЯТ** трябва да получи писмено предварително разрешение от **ВЪЗЛОЖИТЕЛЯ**, което се дава след представяне на мостри.

**17**. Да уведомява своевременно писмено **ВЪЗЛОЖИТЕЛЯ** винаги, когато съществува опасност от забавяне или нарушаване изпълнението на срока по чл.9, ал.1 и чл. 9, ал. 2

**18**. Да предприеме всички необходими мерки за избягване на конфликт на интереси, както и да уведоми незабавно **ВЪЗЛОЖИТЕЛЯ** относно обстоятелство, което предизвиква или може да предизвика подобен конфликт;

**19.** Да предаде демонтираните елементи и съоръжения на **ВЪЗЛОЖИТЕЛЯ** по ред и в срок, определен от последния, към момента на демонтирането;

**20.** Преди подписване на Констативен акт за установяване на годността за приемане на строежа, **ИЗПЪЛНИТЕЛЯТ** да почисти и отстрани от обекта цялата своя механизация, излишните материали, отпадъци и различните видове временни работи.

**21.** Да охранява обекта за своя сметка, до получаване на Разрешение за ползване.

**22.** Да изготви и предаде екзекутивната документация при завършване на строежа.

**23**. Да изпълнява горепосочените и всички други задължения, установени в настоящия договор, с грижата на добър стопанин.

**24.** Да поддържа валидна застраховка професионална отговорност в проектирането и в строителството за целия срок за изпълнение на договора.

**25.** При изчерпване на средствата за авторски надзор по чл.2, ал.4, да продължи да продължи да извършва дейността до приключване на строителството, без допълнително заплащане.

**Чл.15. ИЗПЪЛНИТЕЛЯТ** се задължава да сключи и да поддържа надлежно по време на изпълнението на проектирането и строителните работи за своя сметка застраховка “професионална отговорност”, за вреди, причинени на **ВЪЗЛОЖИТЕЛЯ** или на трети лица**,** съгласно Наредбата за условията и реда за задължително застраховане в проектирането и строителството (Д.В. бр.17/2004г.).

**Чл.16. ИЗПЪЛНИТЕЛЯТ** няма право да се позове на незнание и/или непознаване на обекта, предмет на договора.

**Чл.17. ИЗПЪЛНИТЕЛЯТ** носи пълна отговорност за безопасността на всички видове работи и дейности на обекта.

**Чл.18. (1) ИЗПЪЛНИТЕЛЯТ** по време на изпълнението на СМР се задължава да не допуска повреди или разрушения на инженерната инфраструктура в и извън границите на обекта, при осъществяване на действия по изпълнение на договора.

 **(2)** В случай, че по своя вина **ИЗПЪЛНИТЕЛЯТ** причини щети по предходната алинея, то възстановяването им е за негова сметка.

**Чл.19**. **ИЗПЪЛНИТЕЛЯТ** се задължава да не допуска замърсяване на улици и околната среда, да осигурява опазване на дърветата, тротоарите и площадките и намалява неорганизираните прахови eмисии, минимум чрез оросяване на строителната площадка и пътните настилки в границата на обекта. Санкциите при констатирани нарушения са за сметка на **ИЗПЪЛНИТЕЛЯ.**

**Чл.20.** Ако за изпълнението на договора се налага **ИЗПЪЛНИТЕЛЯТ** да ползва взривни, горивни и/или други опасни материали, представляващи заплаха за здравето и сигурността на населението, същият е длъжен да спазва стриктно действащите разпоредби в Република България.

**Чл.21. (1)**  Изпълнителят се задължава да сключи договор/договори за подизпълнение с посочените в офертата му подизпълнители, в срок от 7 дни от сключване на настоящия договор. В срок от три дни от сключването на договор за подизпълнение или на договор за замяна или включване на подизпълнител, изпълнителят представя на възложителя копие на договора, заедно с всички документи, които доказват изпълнението на условията по чл.66, ал.14 от ЗОП. \*

**(2)**  След сключване на договора за подизпълнение и най-късно преди започване на изпълнението му, Изпълнителят уведомява Възложителя за името, данните за контакт и представителите на подизпълнителите, посочени в офертата. Изпълнителят уведомява Възложителя за всякакви промени в предоставената информация в хода на изпълнението на поръчката*.\**

**(3)** Замяна или включване на подизпълнител по време на изпълнение на договора за настоящата обществена поръчка се допуска при необходимост, ако са изпълнени едновременно следните условия:

* за новия подизпълнител не са налице основанията за отстраняване в процедурата;
* новият подизпълнител отговаря на критериите за подбор по отношение на дела и вида на дейностите, които ще изпълнява.\*

**(4)** Подизпълнителите нямат право да превъзлагат една или повече от дейностите, които са включени в предмета на договора за подизпълнение. \*

 **(5)**  Независимо от възможността за използване на подизпълнители отговорността за изпълнение на договора за обществена поръчка е на изпълнителя. \*

**V. ГАРАНЦИОННИ СРОКОВЕ**

**Чл.22. (1).** Гаранционните срокове са ............./ ……………. /години, съгласно предложението на **ИЗПЪЛНИТЕЛЯ**.

 **(2)** При поява на дефекти в срока на предходната алинея, **ВЪЗЛОЖИТЕЛЯТ** уведомява писмено **ИЗПЪЛНИТЕЛЯ** в 5(пет)-дневен срок след установяването им.

**(3)** Извършените работи по отстраняване на дефектите и/или недостатъците, появили се в гаранционния срок, са за сметка на **ИЗПЪЛНИТЕЛЯ**. За проявили се в рамките на гаранционния срок дефекти и/или недостатъци, се отправя писмена покана до **ИЗПЪЛНИТЕЛЯ** за съставяне на констативен протокол, в който се посочва срок за отстраняването на недостатъците/дефектите. При неявяване на представител на Изпълнителя , длъжностни лица на Възложителя съставят констативен протокол, който се изпраща на Изпълнителя и е обвързващ за него.

**(4) ИЗПЪЛНИТЕЛЯТ** се задължава да отстрани за своя сметка, в посочения в протокола по ал.3 срок, появилите се недостатъци и/или дефекти. Приемането на съответните поправки се извършва с констативен протокол.

**VI. УСЛОВИЯ ЗА ПРЕКРАТЯВАНЕ НА ДОГОВОРА**

**Чл.23.**  Настоящият договор се прекратява:

**(1)** С пълно изпълнение на дейностите, предмет на договора;

 (**2)** Договорът може да бъде прекратен:

  **1.** по взаимно съгласие на страните, изразено в писмена форма;

 **2.** при виновно неизпълнение на задълженията на една от страните по договора, с 10 (десет) дневно писмено предизвестие от изправната до неизправната страна;  **3.** с писмено уведомление от **ВЪЗЛОЖИТЕЛЯ** до **ИЗПЪЛНИТЕЛЯ без предизвестие** при забавяне на проектирането с повече от 10 (десет) календарни дни или строителството с повече от 20 (двадесет) календарни дни .

 **4. ВЪЗЛОЖИТЕЛЯТ** има право да прекрати договора при съществена промяна на обстоятелствата, възникнали след сключването му, поради което не е в състояние да изпълни задълженията си.

**5.** При условията на чл.114 от ЗОП.

**(3)** При прекратяване на договора при условията на чл.23, ал.2, т.2. ( по вина на **ИЗПЪЛНИТЕЛЯ**) и т.3, **ИЗПЪЛНИТЕЛЯ** връща аванса по чл. 3 ал. 2

**VII. НЕУСТОЙКИ И САНКЦИИ**

**Чл.24. ВЪЗЛОЖИТЕЛЯТ** и **ИЗПЪЛНИТЕЛЯТ** не носят отговорност при невиновно неизпълнение на договорните си задължения.

**Чл. 25 (1)** Страните по настоящия договор не дължат обезщетение за претърпени вреди и пропуснати ползи, ако те са причинени в резултат на непреодолима сила.

**(2)** „Непреодолима сила" е непредвидено или непредотвратимо събитие от извънреден характер, възникнало след сключването на договора.

**(3)** Страната, която не може да изпълни задължението си, поради непреодолима сила, е длъжна в тридневен срок от настъпването й да уведоми другата страна писмено в какво се състои непреодолимата сила и какви са възможните последици от нея. При неуведомяване в срок съответната страна дължи обезщетение за вреди.

**(4)** Ако страната, която е следвало да изпълни свое задължение по настоящия договор, е била в забава преди настъпване на непреодолима сила, тя не може да се позовава на непреодолима сила за периода на забава преди настъпването й.

**(5)** Не представлява "непреодолима сила" събитие, причинено по небрежност или чрез умишлено действие на страните или на техни представители и/или служители.

**Чл.26.** Всички щети, понесени от **ВЪЗЛОЖИТЕЛЯ,** резултат на грешки, недостатъци и пропуски, както и в резултат от некачественото СМР и неспазване на сроковете, са за сметка на **ИЗПЪЛНИТЕЛЯ**.

**Чл.27.** Принеспазване на сроковете по чл. 9, ал.1; чл.9, ал.2 и чл.14, т.4 по вина на **ИЗПЪЛНИТЕЛЯ**, същият дължи на **ВЪЗЛОЖИТЕЛЯ** неустойка в размер на 1 % от съответната стойност по чл.2, ал.2 или чл.2, ал.3 от договора без ДДС за всеки просрочен ден, но не повече от 20 % от същата стойност, която неустойка се удържа при окончателното разплащане на обекта и/или от гаранцията за изпълнение.

**Чл.28.** При некачествено изпълнение на поръчката от **ИЗПЪЛНИТЕЛЯ**, същият дължи на **ВЪЗЛОЖИТЕЛЯ** неустойка в размер до 5% от стойността на договора по чл.2, ал.2 или чл.2, ал.3 от договора без ДДС.

Некачественото изпълнение се констатира с констативен протокол, съставен от **ВЪЗЛОЖИТЕЛЯ** (упълномощени от него лица) и Консултанта и се връчва на **ИЗПЪЛНИТЕЛЯ**.

**Чл.29**. При забавяне плащанията от страна на **ВЪЗЛОЖИТЕЛЯ,** същият дължи на **ИЗПЪЛНИТЕЛЯ** законната лихва.

**Чл.30.** В случай, че **ИЗПЪЛНИТЕЛЯТ** наруши задължението си по чл. 36, ал.2 от настоящия договор и за определен период **ВЪЗЛОЖИТЕЛЯТ** не е бил обезпечен съгласно клаузите на договора, **ИЗПЪЛНИТЕЛЯТ** дължи неустойка в размер на 0.5 % от гаранцията по чл. 36, ал.1 за всеки просрочен ден, но не повече от 10% от сумата.

**Чл.31**. Наложените глоби от държавни институции за установени нарушения са за сметка на виновната страна.

**Чл.32**. В случаите на неизпълнение на сроковете по чл.9, ал1 или чл.9, ал2 по вина на **ИЗПЪЛНИТЕЛЯ,** окончателното завършване на обекта се извършва по единичните цени на **ИЗПЪЛНИТЕЛЯ,** които не подлежат на промяна.

**Чл.33.** При неотстраняване на появилите се дефекти в гаранционния срок от **ИЗПЪЛНИТЕЛЯ,** същият дължи на **ВЪЗЛОЖИТЕЛЯ** тройния размер на направените за отстраняването им разходи, както и за претърпените щети.

**Чл. 34.** Независимо от правата по този раздел**, ВЪЗЛОЖИТЕЛЯТ** има право на неустойка в размер на 20% (двадесет на сто) от уговореното възнаграждение, когато извършените работи са обременени с недостатъци, които **ИЗПЪЛНИТЕЛЯТ** не може да отстрани.

**Чл.35. (1) ВЪЗЛОЖИТЕЛЯТ** има право да удържи всяка дължима по този Договор неустойка чрез задържане на сума от Гаранцията за изпълнение, като уведоми писмено **ИЗПЪЛНИТЕЛЯ** за това.

**(2)** Плащането на неустойките, уговорени в този Договор, не ограничава правото на изправната Страна да търси реално изпълнение и/или обезщетение за понесени вреди и пропуснати ползи в по-голям размер, съгласно приложимото право

. **VIІІ. ГАРАНЦИЯ ЗА ИЗПЪЛНЕНИЕ**

**Чл.36. (1)** Гаранцията за изпълнение на настоящия договор е в размер на.............. (словом) лева, представляваща 5% от стойността на договора без включен ДДС. (предоставя под формата на парична сума; банкова гаранция; застраховка, която обезпечава изпълнението чрез покритие на отговорността на изпълнителя.

 **(2) ИЗПЪЛНИТЕЛЯТ** е длъжен да поддържа валидна гаранцията за изпълнение за сроковете по ал.4.

**(3)** В случай че **ИЗПЪЛНИТЕЛЯТ** не започне изпълнението на настоящия договор в указаните срокове или договорът бъде прекратен, поради неизпълнение от негова страна на някое от задълженията по него, **ВЪЗЛОЖИТЕЛЯТ** има право да задържи представената гаранция за изпълнение.

**(4)** Гаранцията за изпълнение се освобождава по следния начин:

* сумата, съставляваща ½ (една втора) от размера на внесената гаранция за изпълнение или …………….. лв, се освобождава в срок до 30 дни след подписване на Констативен акт за установяване годността за приемане на строежа;
* сумата, съставляваща останалата ½ (една втора) от размера на внесената гаранция за изпълнение или …………… лв., за гаранционно поддържане на извършените СМР, се освобождава в срок от 30 дни, след изтичане на 12 месеца от получаване на Разрешение за ползване.

**(5)** Цялостното или частично усвояване на гаранцията за изпълнение не лишава **ВЪЗЛОЖИТЕЛЯ** от останалите права и средства за защита, с които разполага съгласно Договора и действащото законодателство.

**Чл.37 (1) ВЪЗЛОЖИТЕЛЯТ** освобождава гаранцията, без да дължи лихви за периода, през който средствата са престояли законно при него, освен в случаите предвидени в настоящия договор.

В случаите по чл.23, ал. 2, т.2. (по вина на **ИЗПЪЛНИТЕЛЯ**) и т.3 гаранцията за изпълнение не се връща, а се усвоява от **ВЪЗЛОЖИТЕЛЯ**.

**IХ. ЗАКЛЮЧИТЕЛНИ КЛАУЗИ**

**Чл. 38 (1)** Всяка информация, получена при или по повод сключването и изпълнението на този договор, се счита за конфиденциална в отношенията между **ИЗПЪЛНИТЕЛЯ** и трети лица, с изключение на контролни и одитни органи.

**(2) ИЗПЪЛНИТЕЛЯТ** се задължава да не предоставя или да прави достояние на трети лица никаква част от конфиденциалната информация по този договор по какъвто и да е начин и в каквато и да е форма без предварителното писмено съгласие на **ВЪЗЛОЖИТЕЛЯ.**

**Чл. 39 (1)** Страните по настоящия договор следва да отправят всички съобщения и уведомления помежду си на следните адреси и лица за уведомяване:

**За ИЗПЪЛНИТЕЛЯ: .....................................................**

**За ВЪЗЛОЖИТЕЛЯ: ...........................**

 **(2)** При промяна на адреса си за кореспонденция всяка от страните е длъжна незабавно да уведоми другата страна за промяната, в противен случай изпратената кореспонденция на посочения в настоящия договор адрес се счита за валидно връчена.

**Чл.40.** Страните се задължават предоставените лични данни да бъдат използвани единствено и само за целите на настоящия договор и ще се обработват, съхраняват и предоставят само и единствено по реда, предвиден в Регламент (ЕС) 2016/679/”.

**Чл.41.** Всички документи по договора, свързани с изпълнението и приемането на дейности по договора, включително и тези, обуславящи определяне на неговия начален или краен срок (ако е приложимо), следва да бъдат задължително регистрирани в административната информационна система на Столична община. Регистрирането на документите се извършва в деня на настъпилото събитие, освен в случаите на основателна обективна невъзможност, като за дата на съответния документ се приема датата на неговото съставяне.

**Чл.42.** Упълномощени представители на Страните, длъжностни лица по изпълнението на договора са:

**ЗА ВЪЗЛОЖИТЕЛЯВ:**

[..............................]

Телефон: [.................]

Email: [.......................]

**ЗА ИЗПЪЛНИТЕЛЯ:**

[..............................]

Телефон: [.................]

Email: [.......................]

Всички спорове, възникнали между страните при и по повод изпълнението на настоящия договор, ще се решават по пътя на преговори, а при липса на съгласие - от компетентния съд.

**Чл.41.** За всички неуредени въпроси в настоящия договор ще се прилагат разпоредбите на действащото българско законодателство.

Настоящият договор се изготви и подписа в два еднообразни екземпляра - по един за Възложителя и за Изпълнителя.

Неразделна част от този договор са: Техническо задание, Техническо предложение, Ценово предложение, Гаранция за изпълнение.

Забележка: *Текстовете обозначени със \* са приложими в случай, че в офертата си участникът е посочил, че при изпълнението на обществената поръчка ще ползва подизпълнител/и.*

**ВЪЗЛОЖИТЕЛ: ИЗПЪЛНИТЕЛ:**